แร็พเตอร์

**แร็พเตอร์ / Raptor** นักร้องฮิพฮอฟแดนซ์ดูโอในตำนานยุค 90s ของวงการเพลงไทย เปิดตัวอัลบั้มแรกกลางปี 1994 (2537) ภายใต้สังกัด **RS Promotion 1992 (RS)** โดยมี **[[ธนพล อินทฤทธิ์|เสือ ธนพล อินทฤทธิ์]]** เป็นโปรดิวเซอร์  โดยมีจุดเริ่มต้นมาจากแนวคิดในการสร้างนักร้องลูกครึ่งวัยเด็กเพื่อบุกตลาดพรีทีนของบริษัท ประกอบไปด้วยสมาชิก 2 คน คือ จอนนี่ อันวา และ หลุยส์ สก็อต ขณะนั้นมีอายุเพียง 10-11 ปี

## สมาชิก
* Joni Anwar (จอนนี่ อันวา) เกิดเมื่อ 30 สิงหาคม 2524 ลูกครึ่ง อินโดนีเซีย-สก็อต เข้าวงการเมื่ออายุ 10 ขวบโดยโฆษณา บ้านกฤษฎานคร, ภาพยนตร์ โตแล้วต้องโต๋

* Louis Scott (หลุยส์ สก็อต) เกิดเมื่อ 4 มีนาคม 2525 ลูกครึ่ง ไทย-สก็อต เข้าวงการเมื่ออายุ 7 ขวบโดยเริ่มจากการถ่ายโฆษณา และร่วมแสดงในแสดงภาพยนตร์ โตแล้วต้องโต๋, ภายหลังได้รับบทนำในภาพยนตร์เรื่อง เด็กเดน (2548) 
## ประวัติ
**จอนนี่ อันวา** และ **หลุยส์ สก๊อต** เข้ามาเทรนเป็นศิลปินฝึกหัดในค่าย RS ในวัยเพียง 10-11 ปี ตลอดเวลาทำงานเพลงในวงการนาม Raptor  มีผลงาน สตูดิโออัลบั้ม ออกมาทั้งหมด 4 อัลบั้ม ( 3 อัลบั้มแรกถูกดูแลและโปรดิวซ์โดย ธนพล อินทฤทธิ์ (เสือ) ศิลปิน โปรดิวเซอร์ นักแต่งเพลงชื่อดังในค่าย) จุดเด่นของวงคือ คาแรคเตอร์เด็กฝรั่งที่แตกต่างจากศิลปินในยุคนั้น ทั้ง 2 คนใช้ภาษาอังกฤษเป็นภาษาหลัก โดยเฉพาะจอนนี่ที่แทบจะไม่ใช้ภาษาไทยเลย และเป็นศิลปินที่อายุน้อยที่สุดในวงการขณะนั้น แนวเพลง hiphop pop dance  ผู้นำแฟชั่น กีฬา x tream กีฬาผาดโผด และเป็นที่มาของการนำ **โรลเลอร์เบลด** ขึ้นไปใช้แสดงบนเวทีคอนเสิร์ตหลายครั้ง ประกอบกับเสียงร้องที่เป็นเอกลักษณ์ของ จอนนี่ อันวา การร้องประสานและเอนเตอร์เทนของ หลุยส์ สก๊อต คอนเซ็ปต์อัลบั้ม ตัวเพลง ดนตรี และโคโรกราฟ ท่าเต้นที่แข็งแรง ทำให้ได้รับความนิยมอย่างมาก นอกจากนั้น **MV** หรือ มิวสิควิดิโอ ต่างๆของวงนี้ยังเป็นที่จดจำและได้รับความนิยมพูดถึงเช่นกัน   

**RAPTOR** มีคอนเสิร์ตใหญ่ของตัวเองครั้งแรกตั้งแต่อายุเพียง 12 ปี -  จอนนี่ หลุยส์ ปรากฏตัวด้วยชุดมนุษย์หิน ฟลิ้นสโตน ในคอนเสิร์ตประจำปี ของ RS ที่ชื่อว่า RS Meeting Concert ตอน บุกเกาะอลเวงร้องเพลงหน้าบาน ปี 2537 ร่วมกับ '''เสือ ธนพล''' ( มี**ลิฟท์ - ออย** เป็นแขกรับเชิญเพื่อเปิดตัวศิลปินหน้าใหม่ครั้งแรก) และ เคยปรากฏตัว 10 วินาที ในท้ายภาพยนตร์ของค่ายที่ขึ้นทำเนียบรายได้สูงสุดตอนนั้น อย่าง **โลกทั้งใบให้นายคนเดียว** 

**ปี 2537 / 1994** **อัลบั้มชุดแรก**ของ Raptor ออกวางจำหน่ายเมื่อเดือนสิงหาคม โดยคอนเซ็ปต์ของอัลบั้มออกมาในรูปแบบใกล้เคียงกับวง **Kris Kross** ของสหรัฐอเมริกา โดยชื่อ "แร็พเตอร์" ได้มาจากไดโนเสาร์พันธุ์เวโลซีแรปเตอร์ ในภาพยนตร์ฮอลลีวู้ดเรื่อง *[[จูราสสิค พาร์ค กำเนิดใหม่ไดโนเสาร์|Jurassic Park]]* ที่กำกับโดยสตีเวน สปีลเบิร์ก จากฉากที่ไดโนเสาร์พันธุ์นี้วิ่งไล่เด็ก ๆ ในเรื่อง  เพลงในอัลบั้มชุดแรกส่วนใหญ่จะเป็นการนำเพลงฮิตของศิลปินรุ่นพี่ที่ได้รับความนิยมมาเรียบเรียงและทำดนตรีใหม่โดยเพิ่มท่อนแร็พเข้าไป เช่น เพลง ซูเปอร์ฮีโร่ มาจากเพลง บอดี้การ์ด ของ สมชาย เข็มกลัด หรือ เพลง ลื่นมากเชื่อยาก มาจากเพลง ลื่น ของ ทัช ณ ตะกั่วทุ่ง นอกจากนี้ยังมีเพลงช้าที่แต่งใหม่มาอีก 2 เพลงคือ "**คิดถึงเธอ**" และ "**คำว่าเพื่อน**" ซึ่งบทเพลงเหล่านี้ได้กลายเป็นเหมือนภาพจำที่คนจะนึกถึงเมื่อพูดถึงแร็พเตอร์ในวัยเด็ก ในช่วงปีนี้ได้มีผลงานเพลงพิเศษ "**อย่าคิดว่าเธอไม่มีใคร**" ร่วมกับศิลปินกลุ่มแดนซ์ รุ่นพี่ **HiJack** 

**ปี 2539 / 1996**  เป็นปีที่แร็พเตอร์ทำงานเพลงมากที่สุด ถึง **3 อัลบั้ม** **ในปีเดียว** เริ่มต้นด้วย อัลบั้ม **Superteens**โปรเจกต์พิเศษรวมกับศิลปินรุ่นพี่ชื่อดังในค่าย ทัช ณ ตะกั่วทุ่ง , เต๋า สมชาย , หนุ่ม ศรราม , บอยสเก๊าส์ , แซ้งค์ ปฏิวัติ , เจมส์เรืองศักดิ์ , ลิฟท์ออย และ นุ๊ก สุทธิดา เพลงของแร๊พเตอร์ "**มากคนมากความ**" เพลงเร็วที่ทั้งจอนนี่และหลุยส์ แต่งท่อนแร๊พภาษาอังกฤษเอง   

**อัลบั้มชุดที่ 2  [[Waab Boys]]** โดยอัลบั้มชุดนี้ถือว่าเป็นอัลบั้มที่ประสบความสำเร็จที่สุดของแร็พเตอร์ ด้วยแนวเพลง เสื้อผ้าสีสันสะดุดตา แว่นตา สีผม ยอดขายเกิน 1 ล้านตลับ รางวัลมิวสิกวิดิโอยอดเยี่ยม เพลง **ไม่แคร์**  จาก **MTV  Asia Awards 1996**  

ถัดมาไม่นานในปีเดียวกัน แทนการเปลี่ยนปกฉลองล้านตลับ Raptor  ออก**อัลบั้มที่ 3  [[Day Shock]]** ต่อทันที ด้านเสื้อผ้าและแฟชั่นยังล้ำสมัยต่อเนื่องจากอัลบั้มชุดที่แล้ว ในอัลบั้มนี้ได้นำเพลงสากลในอดีตกลับมาทำดนตรีใหม่ มีเพลงไทยที่แต่งขึ้นมาใหม่คือเพลง "**แรงบันดาลใจ**" เป็นเพลงที่ **โก้ Mr. Saxman** มาเป่าแซกโซโฟนให้ และมีท่อนฮุคภาษาอังกฤษผสมอยู่ในเนื้อเพลง + มีเพลง " อย่าพูดเลย ( underground version)" บรรจุอยู่ด้วย 

**ปี 2540 / 1997**  ปลายปี แร็พเตอร์ ได้ออกอัลบั้มโปรเจกต์พิเศษอีกครั้ง หลังจาก **Superteens** คือ '''The Next''' ร่วมกับศิลปินทีนไอดอลอื่นในค่ายอีก 6 คน ซึ่งเป็นโปรเจกต์ร่วมกับทาง PepsiCo. ไทย สอดคล้องกับแคมเปญ "**Pepsi Generation Next**" ซึ่งเป็น 1 ในอัลบั้มสุดยอดทั้งกระแสและยอดขายเกิน 1 ล้านตลับ มีทัวร์คอนเสิร์ตใหญ่ที่กรุงเทพถึง 2 ครั้ง และออกทัวร์คอนเสิร์ตทั่วประเทศ  ซึ่งสำหรับแร็พเตอร์แล้ว ในอัลบั้มนี้ได้มีเพลงในตำนานของวัยรุ่นยุค 90s อย่างเพลง "**เกรงใจ**" กับท่าเต้นที่ถูกเรียกว่า "ท่าโหนรถเมล์" ยังคงได้รับความนิยมอยู่ในปัจจุบัน แม้เวลาจะผ่านไปกว่า 20 ปี

**ปี 2541 / 1998**  แม้ว่ากำลังอยู่ในช่วงที่ประสบความสำเร็จอย่างสูง แต่ทั้งคู่ได้ตัดสินใจยุติวงแร็พเตอร์ ด้วยเหตุผลทางด้านการศึกษา โดยมีอัลบั้มส่งท้าย **[[Goodbye]]** แนวดนตรีมีกลิ่น R&B คอรัสเป็นคนผิวสี  และอัลบั้มรวมเพลง '''The Memory''' เพิ่มเพลง ความทรงจำ ออกมาเป็นการอำลาอย่างถาวรตอนนั้นในนามศิลปินดูโอ้ ท่ามกลางความใจหายของแฟนเพลง  

**ปี 2554 / 2011** หลังจากอัลบั้มชุด The Memory ออกวางจำหน่าย และ คอนเสิร์ตใหญ่ครั้งสุดท้ายที่ MBK Hall นานถึง 13 ปี ทั้งคู่ได้กลับมาทำงานร่วมกันรวมถึงประกาศจัดคอนเสิร์ตอีกครั้ง ใช้ชื่อว่า "**RAPTOR 2011 The Concert**" โดยจัดงานแถลงข่าวเมื่อวันที่ 2 สิงหาคม 2554 ณ โรงภาพยนตร์กรุงศรี ไอแม็กซ์ เธียเตอร์ พารากอนซีนีเพล็กซ์ และทำการแสดง 2 รอบ (เพิ่มรอบการแสดง จากเดิมที่วางไว้ 1 รอบเท่านั้น ) ในวันที่ 1-2 ตุลาคม ปีเดียวกัน ณ รอยัล พารากอน ฮอลล์ สยามพารากอน - คอนเสิร์ตครั้งนี้สร้างปรากฏการณ์กระแสบัตรขายหมดในเวลาอันรวดเร็ว เรียกร้องให้มีการเพิ่มรอบ กลายเป็นคอนเสิร์ต **talk of the town** ที่มีบรรดาคนดัง เซเลบบริตี้ ศิลปิน นักแสดง นางแบบ ทั่วทุกวงการตบเท้าเข้าชมคอนเสิร์ตครั้งนี้อย่างมากมาย และกลายเป็นตัวจุดกระแสศิลปินยุค 90s ให้กลับมาได้รับความนิยมอีกครั้ง 

**ปี 2555 / 2012** ช่วงต้นปี ทาง RS ประกาศจัดคอนเสิร์ตใหญ่ของ Raptor อีกครั้ง ในชื่อ  " **Raptor 2012 Encore Concert**" ณ อิมแพค อารีน่า เมืองทองธานี เพราะทนกระแสเรียกร้องและผลตอบรับจากคอนเสิร์ตครั้งแรกที่ประสบความสำเร็จอย่างมาก และทันที่ที่เปิดขายบัตร บัตรถูกขายหมดในเวลาเพียง 30 นาที ทำให้มีการเพิ่มรอบการแสดงในช่วงบ่ายของวันเดียวกัน อีก 1 รอบ เป็น 2 รอบการแสดง

**ปี 2556 / 2013** แร็พเตอร์เป็นอีกหนึ่งศิลปินในคอนเสิร์ตอาร์เอสมีตติ้ง ร่วมกับศิลปินอาร์เอสเช่น บาซู, เจมส์, บอยสเก๊าท์, ลิฟท์-ออย, ทัช และ อนัน อันวา

**ปี 2559 / 2016** วันที่ 6 มีนาคม  Raptor มีคอนเสิร์ตใหญ่กับโปรเจกต์พิเศษที่เคยทำกับในอดีตคือ '''the next''' แต่ครั้งนี้มีการรวมศิลปินอีกโปรเจกต์นึงเข้ามาร่วมด้วยคือ **[[ดิ เอ็กซ์-เวนเจอร์|the x venture]]** ใช้ชื่อว่า "'''the next venture'''" คอนเสิร์ต ครั้งนี้ได้ชื่อว่าเป็นบัตรคอนเสิร์ตที่ราคาสูงที่สุดเท่าที่ RS เคยจัดมา คือบัตรที่แพงที่สุด ราคาสูงถึง 8,000 บาท 

**ปี 2562 /2019**  Raptor กลับมาจัดคอนเสิร์ตใหญ่อีกครั้ง ในโอกาสครบรอบ 25 ปีของ Raptor ใช้ชื่อคอนเสิร์ต '''Raptor Evolution 25 ปี ไม่มีเกรงใจ''' วันที่ 7 กันยายน 2562 ณ อิมแพค อารีน่า เมืองทองธานี เมื่อบัตรถูก sold out ในเวลา 20 นาทีเท่านั้น ทำให้มีการเปิดรอบการแสดงเพิ่มในรอบ 14:00 / 19:00 ครั้งนี้มีแขกรับเชิญคือ กอล์ฟฟักกลิ้ง ฮีโร่ ,โต้ง ทูพี ,โดม ปกรณ์ ลัม และนุ่น รมิดา

## <small>อัลบั้มชุดแรก [[แร็พเตอร์ (อัลบั้ม)|แร็พเตอร์]] (2537)</small>
อัลบั้มชุดแรกของวงแร็พเตอร์ ใช้ชื่อ แร็พเตอร์ ชื่อเดียวกับวง ( มี 2 ปกอัลบั้ม ) ออกวางจำหน่ายเมื่อเดือน สิงหาคม ปี 2537 โดยได้ เสือ - ธนพล อินทฤทธิ์ มาเป็นโปรดิวเซอร์ ทำเพลงและแต่งท่อนแร๊พให้ คอนเซ็ปต์ของอัลบั้มออกมาในรูปแบบของเด็กลูกครึ่งสองคน ร้องเพลงแร็พ,ป๊อป,แดนซ์,ฮิปฮอป,แร็ปร็อก แต่งตัวฮิป-ฮอป ใกล้เคียงกับวงฮิปฮ็อปสัญชาติอเมริกัน คริสครอส (ภาษาอังกฤษ : Kris Kross) โดยอัลบั้มนี้จะเป็นการนำเพลงฮิตของศิลปินในช่วงยุคนั้นมาทำใหม่ อาทิ เพลง ซูเปอร์ฮีโร่ มาจากเพลง บอดี้การ์ด ของ สมชาย เข็มกลัด (เต๋า) , เพลง ลื่นมากเชื่อยาก มาจากเพลง ลื่น ของ ทัช ณ ตะกั่วทุ่ง นอกจากนี้ยังมีเพลงช้าที่ได้รับความนิยมได้แก่เพลง "คิดถึงเธอ" และ "คำว่าเพื่อน" ผลจากความนิยมทำให้อัลบั้มแรกของวง มีการเปลี่ยนปกอัลบั้มเพื่อวางจำหน่ายใหม่อีกด้วย

## <small>อัลบั้มชุดที่สอง [[Waab Boys]] และชุดที่สาม [[Day Shock]] (2539)</small>
**อัลบั้มที่ 2 -   [[Waab Boys|Waab Boy]]**s อัลบั้มชุดนี้ขึ้นชื่อว่าเป็นอัลบั้มที่ประสบความสำเร็จที่สุดของแร็พเตอร์ โปรดิวเซอร์คือ **เสือ ธนพล อินทฤทธิ์** เช่นเดิม ด้วยแนวเพลงที่โตขึ้นอย่างมาก ซาวน์ดนตรีทันสมัยและแปลกไปจากชุดก่อน มีความเป็น Pop Dance,RapRock ชัดเจนและ Performance ที่แข็งแกร่งมากขึ้น แม้แต่ปกเทปยังถูกออกแบบด้วยภาพลักษณ์ใหม่ทันสมัยสะดุดตา ทำให้อัลบั้มชุดนี้ประสบความสำเร็จด้วยยอดขายทะลุเกิน 1 ล้านตลับได้ไม่ยากนัก มี **Pookie ปริศนา พรายแสง** มาช่วยเป็น Vocal Harmony ให้ เพลงและมิวสิควิดิโอที่ได้รับความนิยมในอัลบั้มนี้ได้แก่ "**อย่าพูดเลย**" "**รู้สึกอย่างไร**"และ"**ไม่แคร์**"  MV เพลง ไม่แคร์ ได้รับรางวัลระดับ Asia ในงาน MTV asia awards 1996 (2539) สาขา มิวสิควิดิโอยอดเยี่ยม  

หลังความสำเร็จอย่างรวดเร็วของอัลบั้ม **Waab boys** ทำให้เกิด  '''DayshocK'''**- อัลบั้มชุดที่ 3** (มี 2 ปกอัลบั้ม) ตามมาทันทีในปีเดียวกัน (แทนการเปลี่ยนปกฉลองยอดขายตามการตลาดของค่ายตอนนั้น )  โดยมี **เสือ ธนพล** เป็น Producer ให้เป็นชุดสุดท้าย อัลบั้มนี้ได้นำเอาเพลงสากลในอดีตกลับมาทำดนตรีใหม่ ซื่งก็ได้รับความนิยมอย่างต่อเนื่องไม่ต่างจากอัลบั้มที่2 ทั้งที่ห่างจากอัลบั้มที่ 2 เพียงเล็กน้อยเท่านั้น อัลบั้มนี้มีเพลงไทยที่มีเนื้อร้องภาษาอังกฤษ ถูกแต่งขึ้นมาใหม่ 1 เพลง เป็นเพลงพิเศษคือเพลง "**แรงบันดาลใจ" (Inspiration)**  ผลงานในอัลบั้มนี้ได้รับกระแสตอบรับอย่างมากอีกเช่นเคย ด้วยยอดขายเกิน 1 ล้านตลับอีกครั้ง จึงฉลองยอดขายด้วยการเปลี่ยนปกอีกครั้ง และ เพิ่มเพลง **อย่าพูดเลย (Underground Version)**

## <small> อัลบั้ม The Next (2540)</small>
ปึถัดมา **RS**  ร่วมกับทางแบรนด์ใหญ่ผู้ผลิตเครื่องดื่มน้ำอัดลม **PEPSI** ไทย สร้างแคมเปญ **"Pepsi Generation Next"**  ต่อยอดทั้งผลิตภัณฑ์น้ำอัดลมเข้ากับความโด่งดังของศิลปินทีนไอดอล 8 คนในขณะนั้น ออกมาเป็นอัลบั้ม project พิเศษ " **The Next**  " จุดเด่นของอัลบั้มนี้คือ คาแรคเตอร์ที่แตกต่างของศิลปินทั้ง 8 ถูกผนวกเข้ากับธีมสีน้ำเงินตามสีแบรนด์สปอนเซอร์อัลบั้ม เพลงธีมอย่าง **Love of generation next** เนื้อเพลงถูกร้อยเรียงแต่งขึ้นจากตัวเพลงที่นิยมของศิลปินทุกคน  อัลบั้มชุดนี้ประสบความสำเร็จอย่างสูง การันตีด้วยยอดขายเกิน 1 ล้านตลับ มีการจัดทัวร์คอนเสิร์ตไปตามหลายจังหวัดใหญ่ทั่วประเทศ รวมทั้งคอนเสิร์ตใหญ่ 2 ครั้งที่กรุงเทพ โดยแร็พเตอร์มีเพลงที่เป็นที่รู้จักจากอัลบั้มนี้ คือเพลงช้า "**คำเดียว**" และเพลงเร็ว "**เกรงใจ**" มีท่าเต้นที่ได้โด่งดังจนได้รับการขนานนามว่า "**ท่าโหนรถเมล์**"

## <small>อัลบั้มที 4 Goodbye และ ยุติวง (2541)</small>
อัลบั้มชุดที่ 4  (มี 2 ปกอัลบั้ม) ผสมผสานทั้งเพลงสากล และเพลงไทย มีเพลงซาโยนาระ กู๊ดบาย แต่งขึ้นมาเพื่อบอกว่าเป็นสตูดิโออัลบั้มชุดสุดท้ายของแร็พเตอร์  หลังประสบความสำเร็จอย่างสูงต่อเนื่องมาตลอด 4 ปี  แต่ทั้งคู่ก็ได้ตัดสินใจยุติวงในปี 2541 ด้วยเหตุผลทางการศึกษา  

ในปีเดียวกันนี้ แร็พเตอร์ได้ปล่อยอัลบั้มรวมเพลง **The Memory** ออกมาเป็นการอำลา มีเพลงพิเศษเพลงสุดท้ายที่ถูกทำขึ้นมาบรรจุอยู่ด้วยคือเพลง "**ความทรงจำ"** รวมถึงมีคอนเสิร์ตใหญ่ครั้งสุดท้ายกับแฟนเพลงที่ MBK Hall

## <small>คอนเสิร์ต RAPTOR 2011 The Concert (2554)</small>
หลังจากสตูดิโออัลบั้ม Raptor Goodbye  อัลบั้มรวมเพลง The Memory  และคอนเสิร์ตใหญ่ครั้งสุดท้ายของ Raptor ที่ MBK hall ผ่านไป 13 ปี ทั้งคู่ได้กลับมาประกาศจัดคอนเสิร์ต "**RAPTOR 2011 The Concert**" โดยจัดงานแถลงข่าวเมื่อวันที่ 2 สิงหาคม 2554 ณ โรงภาพยนตร์กรุงศรี ไอแม็กซ์ เธียเตอร์ พารากอนซีนีเพล็กซ์ และทำการแสดงในวันที่ 1-2 ตุลาคม ปีเดียวกัน ณ รอยัล พารากอน ฮอลล์ สยามพารากอน

## <small>คอนเสิร์ตอาร์เอสมีตติ้ง RS Meeting Concert Return 2013 (2556)</small>
และในปี 2556 แร็พเตอร์เป็นอีกหนึ่งศิลปินในคอนเสิร์ตอาร์เอสมีตติ้ง RS Meeting Concert Return 2013 ร่วมกับศิลปินอาร์เอสเช่น บาซู, เจมส์, บอยสเก๊าท์, ลิฟท์-ออย, ทัช และ อนัน อันวา

## <small>คอนเสิร์ตเดอะเนกซ์ เวนเจอร์ The Next Venture Concert 2016 (2559)</small>
วันอาทิตย์ที่ 6 มีนาคม 2559 แร็พเตอร์มีคอนเสิร์ต **The Next Venture Concert 2016** ร่วมกับ โดม ปกรณ์ ลัม  เจมส์ เรืองศักดิ์ ลอยชูศักดิ์  ลิฟท์ สุพจน์ จันทร์เจริญ  ออย ธนา สุทธิกมล และ วอย เกรียงไกร อังคุณไชย เป็นการกลับมาพบกันครั้งในรอบ 19 ปี ของศิลปินทั้ง 7 คน  ขาดเพียง เจอาร์ พร้อมศิลปินจาก The X venture อีกโปรเจกพิเศษในปีถัดมาจาก The Next ของทางเป๊บซี่และอาร์เอสคือ แนนซี่ ราฟฟี่  เอิร์น-จิรวรรณ เตชะหรูวิจิตร และโมเม นภัสสร ขึ้นทำการแสดงด้วย ณ อิมแพค อารีน่า เมืองทองธานี

## สตูดิโออัลบั้ม และ อัลบั้มรวมเพลง
#Raptor (พ.ศ. 2537 / 2 ปกอัลบั้ม)
#Waab Boys (พ.ศ. 2539)
#Day Shock (พ.ศ. 2539 / 2 ปกอัลบั้ม)
#Goodbye (พ.ศ. 2541 / 2 ปกอัลบั้ม)
#The Memory (พ.ศ. 2541) 

### อัลบั้มพิเศษ (ร่วมกับศิลปินอื่นๆ)
* เพลงพิเศษ "**อย่าคิดว่าเธอไม่มีใคร**" ร่วมร้องกับ '''ไฮแจ็ค''' (อยู่ในอัลบั้ม 'ไฮแจ็ค รวมฮิตแบบเจ็บๆ')
* RS Super Teens (2539)
* The Next (2540-2541)

## คอนเสิร์ต
* **Raptor Concert ตอน จอนนี่แอนด์หลุยส์ตะลุยไฮแจ็ค** 24 ก.ย. 37 MBK Hall
* **อาร์เอส.มีตติ้ง คอนเสิร์ต ตอน บุกเกาะอลเวงร้องเพลงหน้าบาน** 22 ต.ค. 37 MBK Hall
* **อาร์เอส.เฟรชชี่แจม คอนเสิร์ต** 11 พ.ย. 38 สนามกีฬากองทัพบก
* **Super Teens Super Concert** 17 ก.พ. 39 อินดอร์ สเตเดี้ยม หัวหมาก
* **Pepsi-Teenology Concert Waab-Z** 6 เม.ย. 39 อินดอร์ สเตเดี้ยม หัวหมาก
* **Waab Boys Waab คอนเสิร์ต** 25 พ.ค. 39 ไอซ์แลนด์ ฮอลล์ แฟชั่นไอซ์แลนด์
* **ย๊ากส์ คอนเสิร์ต** 21 ก.ย. 39 ไอซ์แลนด์ ฮอลล์ แฟชั่นไอซ์แลนด์
* **Joni and Louis Let’s Shock Concert** 12 ต.ค. 39 MBK Hall
* **อาร์เอส.มีตติ้ง คอนเสิร์ต ตอน ตามระเบียบ…เต้น** 1 ก.พ. 40 MBK Hall
* **Pepsi The Next Generation Concert** 17-18 ม.ค. 41 MBK Hall
* **Munchos Dance Concert Raptor OH Yes!** 4 ก.ค. 41 MBK Hall
* **Goodbye Concert Sayonara Raptor** 5 ก.ย. 41 MBK Hall
* **RAPTOR 2011 The Concert** 1-2 ต.ค. 54 รอยัล พารากอน ฮอลล์ สยามพารากอน
* **RAPTOR 2012 Encore Concert** 21 เม.ย. 55 อิมแพ็ค อารีน่า เมืองทองธานี
* **RS Meeting Concert Return 2013** 18-19 พ.ค. 56 อิมแพ็ค อารีน่า เมืองทองธานี
* **The Next Venture Concert 2016**  6 มีนาคม 2559 อิมแพ็ค อารีน่า เมืองทองธานี
* **RAPTOR Evolution Concert 25 ปี ไม่มีเกรงใจ **  7 กันยายน 2562 ณ อิมแพ็ค อารีน่า เมืองทองธานี
* RS Meeting Concert 2022: Dance Marathon ปลายปี...ถึงทีเต้น (17 ธันวาคม 2565) อิมแพ็ค อารีน่า เมืองทองธานี
* RS HITS JOURNEY CONCERT 2023 #ต้นปีถึงทีฮิต (27 พฤษภาคม 2566) อิมแพ็ค อารีน่า เมืองทองธานี
* GRAMMY X RS : 90's Versary Concert (29–30 กรกฎาคม 2566) อิมแพ็ค อารีน่า เมืองทองธานี
* RS Meeting Concert 2024: Dance Marathon 2 ยกกำลังเต้น (17 กุมภาพันธ์ 2567) อิมแพ็ค อารีน่า เมืองทองธานี

## รายชื่อเพลง
*Raptor (พ.ศ. 2537)

*Waab Boys (พ.ศ. 2539)

*Day Shock (พ.ศ. 2539)

***[[Goodbye]] (พ.ศ. 2541)**
รายชื่อเพลง
# Goodbye - 01 - Sayonara Goodbye
# Goodbye - 02 - ใช่เลย (Oh Yes)
# Goodbye - 03 - In My Heart
# Goodbye - 04 - I Don't Like To Sleep Alone
# Goodbye - 05 - ประหลาดใจ
# Goodbye - 06 - รู้ตัวบ้างไหม
# Goodbye - 07 - Sayonara Goodbye (Acoustic)
# Goodbye - 08 - Go-Go-Go
# Goodbye - 09 - Don't You Just Know It
# Goodbye - 10 - Runaway
# Goodbye - 11 - In The Flesh
# Goodbye - 12 - Sayonara Goodbye (ดนตรีฝึกร้อง)

***[[The Memory]] (พ.ศ. 2541)** 
รายชื่อเพลง
* 1. Raptor - 01 ความทรงจำ (3:36)
* 2. Raptor - 02 คิดถึงเธอ (3:54)
* 3. Raptor - 03 คำว่าเพื่อน (4:58)
* 4. Raptor - 04 เกรงใจ (4:14)
* 5. Raptor - 05 In My Heart (4:23)
* 6. Raptor - 06 อย่าพูดเลย (3:31)
* 7. Raptor - 07 ไม่แคร์ (3:58)
* 8. Raptor - 08 ซูเปอร์ฮีโร่ (3:17)
* 9. Raptor - 09 รู้ตัวบ้างไหม (4:46)
* 10. Raptor - 10 คำเดียว (3:38)
* 11. Raptor - 11 ใช่เลย(Oh Yes !) (3:29)
* 12. Raptor - 12 Let's Live For Today (3:54)
* 13. Raptor - 13 แรงบันดาลใจ (5:49)
* 14. Raptor - 14 Sayonara Goodbye (4:20) 

**อัลบั้มพิเศษ (ร่วมกับศิลปินอื่นๆ)  [[เดอะเน็กซ์|The Next]]** (2540-2541) ยอดขายกว่าล้านตลับ
รายชื่อเพลง
* 1. The Next - Love of Generation Next (5:07)
* 2. โดม ปกรณ์ ลัม - อย่าให้ใจกันเลย (Featuring ลิฟท์ & ออย) (4:14)
* 3. แร็พเตอร์ - เกรงใจ (4:16)
* 4. J.R. Voy - หลบหน่อย (พระเอกมา) (3:44)
* 5. เจมส์ เรืองศักดิ์ ลอยชูศักดิ์ - ยอม (Featuring ลิฟท์ & ออย) (4:07)
* 6. The Next -06- ปี๊นๆ (ลิฟท์ , ออย) (3:43)
* 7. J.R. Voy - รักเธอทุกวัน (3:38)
* 8. ลิฟท์ & ออย - นาทีที่สวยงาม (3:51)
* 9. โดม ปกรณ์ ลัม - ทำไม่ได้นะ (4:05)
* 10. แร็พเตอร์ - คำเดียว (3:41)
* 11. เจมส์ เรืองศักดิ์ ลอยชูศักดิ์ - อยู่นี่ไง (4:37)
* 12. The Next - Party (4:08)

## อ้างอิง

## แหล่งข้อมูลอื่น
*แร็พเตอร์ ว้าบบอยส์ข้ามทศวรรษ 

หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีฮิปฮอปสัญชาติไทย
หมวดหมู่:ศิลปินสังกัดอาร์เอส
หมวดหมู่:วงกลุ่มสองสัญชาติไทย
หมวดหมู่:กลุ่มดนตรีไทยในยุค 1990
หมวดหมู่:กลุ่มดนตรีที่ก่อตั้งในปี พ.ศ. 2537
หมวดหมู่:นักร้องเพลงภาษาอังกฤษชาวไทย